Lukas Spalvis ridder i øjeblikket på sit livs bølge. AaB-profil, topscorer i ALKA Superligaen og nu er han så også kåret til årets spiller i hjemlandet Litauen. Det skriver AaB på sin hjemmeside. Den flotte hæder fandt sågar sted samme dag, som Lukas Spalvis blev kåret til efterårets profil i Superligaen kåret af de 12 trænere. Det er Tipsbladet, der uddeler den pris. Kåringerne er kulminationen på et fantastisk forår, hvor Spalvis har fundet vej til nettet 14 gange i blot 16 kampe.  Og det skal blive spændende at se, hvor længe AaB kan holde på Superligaens varmeste angriber. Næste gang Lukas Spalvis og resten af AaB mandskabet skal i aktion, er når Viborg kommer på besøg den 7. december på Nordjyske Arena.

Opsummering:
Den brandvarme AaB angriber er kåret til årets spiller i Litauen, samt efterårets profil i Superligaen.